'बरलुस्कोनी ने मांगा था नाओमी कैंपबेल का नंबर'  
कैंपबेल ने ब्राउन और बरलुस्कोनी के साथ साल 2009 में लंदन में आयोजित जी20 शिखर सम्मेलन के दौरान आयोजित भोज में हिस्सा लिया था।
ब्रिटेन के पूर्व प्रधानमंत्री गॉर्डन ब्राउन की पत्नी ने कहा है कि उन्होंने एक आधिकारिक रात्रिभोज के दौरान इतालवी प्रधानमंत्री सिल्वियो बरलुस्कोनी को मॉडन नाओमी कैंपबेल का फोन नंबर मांगते देखा।  डेली मेल को दिए गए एक साक्षात्कार में सारा ब्राउन ने कहा कि उसके बाद उन्होंने इस प्रकरण के बारे में हैरी पॉटर सीरिज की लेखिका जेके रॉलिंग से मजाक किया। उन्होंने यह नहीं बताया कि आखिर यह वाकया कब हुआ था या क्या बरलुस्कोनी ने सीधे कैंपबेल से संपर्क किया था।  कैंपबेल ने ब्राउन, बरलुस्कोनी और विश्व के अन्य नेताओं के साथ साल 2009 में लंदन में आयोजित जी-20 शिखर सम्मेलन के दौरान आयोजित आधिकारिक भोज में हिस्सा लिया था।